राष्ट्रीय लोक समता पार्टी के राष्ट्रीय अध्यक्ष और केन्द्रीय मंत्री श्री कुशवाहा ने पटना में पार्टी के प्रदेश कार्यालय में आयोजित संवाददाता सम्मेलन में कहा कि प्रधानमंत्री नरेन्द्र मोदी के नेतृत्व में आज देश में सुधार और विकास के लिए कई कदम उठाये जा रहे हैं। देश बड़े परिवर्तन के दौर से गुजर रहा है। खासकर शिक्षा के क्षेत्र में सुधार के लिए गंभीर प्रयास किये जा रहे हैं। केन्द्रीय मंत्री ने कहा कि करीब 27 वर्ष के बाद केंद्र और बिहार में एक ही गठबंधन की सरकार बनी है। दोनों ही सरकार मिलकर काम कर रही है और अब सुधार होना तय है। उन्होंने कहा कि बिहार में भी शिक्षा के क्षेत्र में सुधार के लिए अब कदम उठाये जा रहे हैं।